Príloha č.5
Vzor Darovacej zmluvy nehnuteľného majetku  obci alebo VÚC , podľa § 8a ods.10, §8aa) ods.5 zákona č. 278/1993Z.z. (v 5.kole predaja)

Darovacia zmluva 
nehnuteľného majetku štátu
 č. .......................... 
uzatvorená podľa  ustanovení  §11 zákona č. 278/1993 Z. z. o správe majetku štátu v znení neskorších predpisov a § 588 a nasl. zákona č. 40/1964 Zb. Občianskeho zákonníka v znení neskorších predpisov.
(ďalej len „zmluva“)

Zmluvné strany:

Darca:        	   Slovenská republika
		   Centrum pre deti a rodiny...............
                             sídlo: ...............................
                             zastúpený:	 ........................., riaditeľ
                             IČO: .......................
                             DIČ : ..............................
                             bankové spojenie : 	Štátna pokladnica 
                             IBAN : ............................................
Štátna rozpočtová organizácia v zriaďovateľskej pôsobnosti  Ústredia práce,    sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov.
                             (ďalej len „ darca“) 	
a 

Obdarovaný:     obec / mesto................
    sídlo:
    zastúpený:..................   starosta/, primátor
    IČO 00312037
    bankové spojenie .................
    IBAN........................
                            (ďalej len „ obdarovaný“) 

(darca a obdarovaný ďalej spolu aj ako „zmluvné strany“)

Článok I
Predmet zmluvy

1.	Predmetom  zmluvy je nehnuteľný majetok vo vlastníctve Slovenskej republiky, ktorej správu vykonáva ....uviesť názov správcu....., nachádzajúci sa v katastrálnom území ..........., obec ............., okres ..............., zapísaný v KN na LV č. ............,  vedený katastrálnym odborom Okresného úradu v .......................v podiele 1/1, a to:  
Pozemky - parcely registra „C“ evidované na katastrálnej mape 	
       parcelné číslo	 	 výmera v m2		          druh pozemku
	vypísať podľa rozhodnutia a LV
	
Stavby:
súpisné číslo		na parcele číslo	                          druh stavby
	vypísať podľa rozhodnutia a LV

 Všeobecná hodnota predmetu zmluvy bola stanovená Znaleckým posudkom č. .......... znalca Ing. ..........., zo dňa ...................,  vo výške  .................. €.

2.	Rozhodnutím č............ zo dňa ............. správca tento nehnuteľný majetok vyhlásil za prebytočný. 

3.	Darca prevádza vlastníctvo  predmetu daru v súlade s ustanoveniami §8aa ods.5 v spojení s §8a ods.10 zákona č.278/1993 Z.z. o správe majetku štátu v znení neskorších predpisov a príslušných ustanovení  zákona č. 40/1964 Zb. Občianskeho zákonníka v znení neskorších predpisov a obdarovaný ho bezodplatne nadobúda do svojho vlastníctva  v celosti.

4.	Predmetom   zmluvy je prebytočný nehnuteľný majetok štátu, uvedený v bode 1 tohto článku zmluvy, ktorý neslúži a ani nebude slúžiť darcovi na plnenie jeho úloh v rámci predmetu jeho činnosti alebo v súvislosti s ním a  ktorý sa nepodarilo predať  podľa postupu ustanoveného v §8aa v spojení s §8a ods.10 zákona č.278/1993 Z.z. o správe majetku štátu v znení neskorších predpisov.

Článok II
Dohoda o účele prevodu vlastníctva

1.	Zmluvné strany sa dohodli, že obdarovaný bude využívať predmet daru na účely ..vypísať účel podľa úradnej listiny........................................, počas 5 rokov odo dňa nadobudnutia vlastníckeho práva k predmetu zmluvy. 

Článok  III
Nadobudnutie vlastníckeho práva

1.  Darca  touto zmluvou bezodplatne prevádza na obdarovaného vlastníctvo predmetu daru  v súlade s ustanoveniami§ 8aa ods.5 v spojení s  § 8a ods.10  zákona č. 278/1993 Z.z. o správe majetku štátu v znení neskorších predpisov a zaväzuje sa previesť na obdarovaného  vlastnícke právo k nim. 

2. Návrh na vklad vlastníckeho práva k nehnuteľnostiam vedeným v katastri nehnuteľností  v prospech obdarovaného je oprávnený podať len darca. Poplatok za návrh na vklad vlastníckeho práva do katastra nehnuteľní uhradí obdarovaný.

3.	Obdarovaný nadobudne vlastnícke právo k predmetu daru až povolením vkladu  vlastníckeho práva.
 
4.	Prevzatím predmetu daru  prejde na obdarovaného  nebezpečenstvo náhodnej skazy a náhodného zhoršenia predmetu tejto zmluvy.

5.	Fyzické odovzdanie a prevzatie predmetu daru sa uskutoční formou odovzdávajúceho a preberajúceho protokolu podpísaného oboma zmluvnými stranami po povolení vkladu vlastníckeho práva k nehnuteľnému majetku štátu uvedeného v článku I bod 1 tejto zmluvy do  katastra nehnuteľností v prospech obdarovaného. Darca vyhlasuje, že technický stav predmetu tejto zmluvy zodpovedá dobe používania.  

Článok IV
Osobitné protikorupčné ustanovenia

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením zmluvy.

3. Zmluvné strany sa zaväzujú bezodkladne informovať druhú zmluvnú stranu, pokiaľ si budú
vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

4. V prípade, že akýkoľvek dar alebo výhoda v súvislosti s dojednávaním, uzatváraním alebo
plnením zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od zmluvy odstúpiť.

						Článok V	
Záverečné ustanovenia

1. Darca  vyhlasuje, že mu nie sú známe také vady predmetu daru, na ktoré by bol povinný obdarovaného osobitne upozorniť. 

2.	Obdarovaný  vyhlasuje, že pred uzatvorením tejto zmluvy sa oboznámil so stavom predmetu daru a že predmet daru prijíma bez výhrad  v stave, v akom sa nachádza ku dňu podpisu tejto zmluvy. 

3.	Darca vyhlasuje, že ku dňu uzavretia tejto zmluvy na prevádzaných nehnuteľnostiach nie sú žiadne práva tretích osôb, ktoré by obmedzovali obdarovaného v ich držbe a riadnom užívaní, s výnimkou ťarchy  evidovanej na liste vlastníctva č. ........, a to: 
Napr. vecné bremeno - vypísať presne podľa LV.............

4.	Zmluva nadobúda platnosť v súlade s § 11 ods.4 zákona č.278/1993 Z.z. o správe majetku štátu v znení neskorších predpisov, dňom udelenia súhlasu Ministerstvom financií Slovenskej republiky a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. 

5. Vecnoprávne účinky zmluva nadobudne právoplatnosťou rozhodnutia o povolení vkladu do  katastra nehnuteľnosti.

6.	Uzatvorenie tejto zmluvy bolo schválené Obecným/Mestským zastupiteľstvom v ....... dňa .......... uznesením č. .........., ktorého výpis tvorí neoddeliteľnú prílohu tejto zmluvy.
7.	Ostatné práva a povinnosti, ktoré nie sú upravené touto zmluvou sa riadia ustanoveniami zákona č. 278/1993 Z.z. o správe majetku štátu v znení neskorších predpisov, Občianskym zákonníkom v platnom znení a súvisiacimi právnymi predpismi.

8.	Zmluva je vyhotovená v 7 rovnopisoch , z toho  dva  rovnopisy  pre darcu,  dva pre obdarovaného, jeden rovnopis pre Ministerstvo financií Slovenskej republiky a dva rovnopisy pre potreby katastrálneho konania. 

9.	Zmluvné strany zhodne vyhlasujú, že súhlasia s obsahom tejto zmluvy a nie sú im známe žiadne skutočnosti, ktoré by vylučovali jej podpísanie. Zmluvné strany zároveň vyhlasujú, že si zmluvu pred podpísaním prečítali, súhlasia s jej obsahom,  čo potvrdzujú svojim vlastnoručným podpisom. 

V ................ dňa.......................					V ..............dňa .........................	
									
Za darcu:						            Za obdarovaného:					 
..................................................				          ......................................................
  meno a funkcia  pečiatka                                                                   meno a funkcie   pečiatka